**Sergio Gontán Gallardo**, coñecido futbolisticamente coma **Keko**, nado en Brunete (Madrid) o 27 de decembro de 1991, é un futbolista español. Xoga de extremo no Sacramento Republic da USL Championship dos Estados Unidos.

Traxectoria
-----------

### Atlético de Madrid

Formouse nas categorías inferiores do Atlético de Madrid e na tempada 2008/09 subiu ao filial, o Atlético Madrid B, na Segunda División B, disputando 27 encontros e marcando tres goles. Esa mesma campaña debutou co primeiro equipo da man do adestrador mexicano Javier Aguirre. Foi o 29 de outubro de 2008 nun partido da Copa do Rei contra o Orihuela, converténdose no futbolista máis novo en xogar en partido oficial co club madrileño, con 16 anos e 307 días de idade. Comezou a seguinte tempada no filial e debutou na Primeira División na xornada 2, nun empate 1-1 contra o Racing de Santander no Vicente Calderón. No mercado invernal foi cedido ao Real Valladolid, tamén en Primeira. Disputou 13 encontros co equipo de Valladolid, onde tivo tres adestradores (Mendilíbar, Onésimo e Clemente), e acabou descendendo ao remate da tempada.

Na tempada 2010/11 foi cedido a dous equipos, FC Cartagena e Girona, ambos de Segunda División, cos que disputou un total de 26 partidos.

### Catania

En xullo de 2011, despois de que o Atlético de Madrid non renovase o seu contrato, marchou a Italia para xogar na Serie A co Catania, club co que asinou un contrato por tres anos. En xaneiro de 2012, despois de non ser utilizado en ningún partido polo adestrador Vincenzo Montella, saíu cedido xunto a Fabio Sciacca ao Grosseto, da Serie B.

De volta en Sicilia debutou co Catania na Serie A o 24 de febreiro de 2013. Foi nun partido contra o Parma no Estadio Ennio Tardini, onde xogou como titular e marcou o segundo gol do seu equipo que acabou por darlle a vitoria. A súa participación no club siciliano aumentou na súa terceira e derradeira tempada, na que xogou 19 partidos, pero o equipo acabou descendendo á Serie B.

### Albacete

Na tempada 2014/15 volveu a España, fichando polo Albacete, na Segunda División. Foi titular na maoría de partidos do equipo adestrador por Luis César Sampedro, e marcou seis goles, dous deles no partido contra o Llagostera no que selaron a permanencia na categoría.

### Eibar

No verán de 2015 asinou contrato co Eibar de Mendilíbar, que iniciaba a súa segunda campaña na Primeira División. Foi titular durante a maioría de partidos, aínda que perdeu varios por lesións, e marcou os seus primeiros tres goles na categoría, sendo o primeiro deles contra o Sporting de Gijón en Ipurua e o terceiro contra o seu exequipo, o Atlético de Madrid, no Calderón.

### Málaga

Na tempada 2016/17 fichou polo Málaga, onde asinou por catro anos. Comezou como titular ata que unha lesión o afastou do equipo durante tres meses. Disputou 22 partidos esa tempada e 21 na seguinte, na que o Málaga descendeu a Segunda.

Na 2018/19 regresou ao Valladolid, cedido polo Málaga. Co equipo de Sergio González xogou 29 partidos e marcou dous tantos, contribuíndo á permanencia na máxima categoría un ano máis. De volta en Málaga contou con poucos minutos no equipo adestrador por Víctor Sánchez, no que xogou só media tempada.

### Deportivo da Coruña

O 14 de xaneiro de 2020 anunciouse a súa fichaxe por dúas tempadas e media polo Deportivo da Coruña. Debutou contra o Alcorcón e xogou sete partidos na tempada na que o equipo galego descendeu á Segunda División B.

O 5 de outubro de 2020, Keko e o Deportivo chegaron a un acordo para ampliar o contrato do xogador ata 2024. Foi titular ao longo da tempada 2020/21 e marcou dous goles, contra Pontevedra e Zamora. Ao remate da tempada o seu contrato co club foi rescindido.

### Sacramento Republic

Despois de estar varios meses sen equipo, en xaneiro de 2022 asinou co Sacramento Republic, equipo da USL Championship, segunda categoría dos Estados Unidos.

### Selección española

Foi internacional coas categorías inferiores da selección española dende a sub-16 á sub-19. Coa selección sub-17 proclamouse campión de Europa no torneo celebrado en Turquía en 2008 e coa sub-19 foi subcampión de Europa dous anos despois en Francia, cun equipo que el mesmo capitaneaba.

Palmarés
--------

**Selección española sub-17**

* **Campionato Europeo da UEFA (1):** 2008.

Notas
-----

1. ↑  Casáñez, Juan (31 de outubro de 2008). "Keko es el más joven en debutar con el Atlético". *As* (en castelán). Consultado o 14 de xuño de 2021.
2. ↑  "Keko se marcha cedido al Valladolid hasta final de temporada". *Marca* (en castelán). 28 de xaneiro de 2010. Consultado o 14 de xuño de 2021.
3. ↑  "Keko firma por tres años con el Catania". *Mundo Deportivo* (en castelán). 21 de xullo de 2011. Consultado o 14 de xuño de 2021.
4. ↑  "UFFICIALE: Keko e Sciacca al Grosseto" (en italiano). 8 de xaneiro de 2012. Consultado o 14 de xuño de 2021.
5. ↑  "Parma - Catania". *BDFutbol* (en castelán). Consultado o 14 de xuño de 2021.
6. ↑  "El Albacete sella la salvación a costa de la gran racha azulgrana". *Marca* (en castelán). 21 de maio de 2015. Consultado o 14 de xuño de 2021.
7. ↑  "El Málaga ficha a Keko del Eibar" (en castelán). 22 de xuño de 2016. Consultado o 14 de xuño de 2021.
8. ↑  "Keko se incorpora a los entrenamientos tras más de tres meses lesionado". *Marca* (en castelán). 11 de xaneiro de 2017. Consultado o 14 de xuño de 2021.
9. ↑  "Keko llega cedido al Valladolid". *Mundo Deportivo* (en castelán). 28 de xullo de 2018. Consultado o 14 de xuño de 2021.
10. ↑  "Keko, novo xogador do Deportivo 2019-2020". Deportivo da Coruña. 31 de xaneiro de 2020.
11. ↑  Keko Gontán seguirá no Dépor tres temporadas máis
12. ↑  Miranda, Carlos (19 de agosto de 2021). "El Dépor rescinde a Keko y Cartabia e incluye a Borges y Uche en el ERE". *La Opinión* (en castelán). Consultado o 26 de xaneiro de 2022.
13. ↑  Núñez, Alfonso (12 de xaneiro de 2022). "El exdeportivista Keko Gontán jugará en la segunda liga de fútbol de Estados Unidos" (en castelán). Consultado o 26 de xaneiro de 2022.
14. ↑  "España, campeona de Europa sub'17". *El Mundo* (en castelán). 16 de maio de 2008. Consultado o 14 de xuño de 2021.
15. ↑  "España se despista y se queda sin Europeo". *Marca* (en castelán). 30 de xullo de 2010. Consultado o 14 de xuño de 2021.

Véxase tamén
------------

### Ligazóns externas

* Datos do xogador en bdfutbol.com *(en castelán)*
* Datos do xogador en soccerway.com *(en inglés)*

| * v
* c
* e
Deportivo da Coruña – Tempada 2019–20 |
| --- |
| *2.º descenso a Segunda División B* |
| 
* 1 Giménez
* 2 D. Simón
* 3 Somma
* 4 Bergantiños
* 5 Lampropoulos
* 5 Ba
* 6 Nolaskoain
* 7 Valle
* 8 Vicente
* 9 Santos
* 10 Aketxe
* 11 Mollejo
* 12 Longo
* 13 Koke
* 13 A. Jovanović
* 14 L. Ruiz
* 15 Montero
* 15 P. Sánchez
* 16 Sabin
* 17 Caballo
* 17 Çolak
* 18 Da Silva
* 19 Koné
* 20 S. Jovanović
* 20 S. Ruiz
* 22 Shibasaki
* 23 B. Galán
* 23 K. Gontán
* 24 Bóveda
* 25 Uche
* 29 Mujaid
* 30 Gandoy
* 32 D. Sánchez
* 33 Valín
* 35 Vallejo
* Adestrador: Anquela (1–10)
* Luis César (11–21)
* Vázquez (21–42)

 |

| * v
* c
* e
Deportivo da Coruña – Tempada 2020–21 |
| --- |
| *4º na Segunda División B* |
| 
* 1 Abad
* 2 Valín
* 3 Mujaid
* 4 Bergantiños
* 5 Bóveda
* 6 Uche
* 7 Miku
* 8 Borges
* 9 Rui Costa
* 9 Rayco
* 10 Lara
* 11 Galán
* 12 Beauvue
* 13 García
* 14 Gandoy
* 15 Raí
* 16 González
* 17 Hernández
* 18 Osede
* 19 Granero
* 20 Keko
* 21 Ruiz
* 22 Rolan
* 22 Villares
* 22 Castro
* 22 Mosquera
* 22 Barba
* 22 Guerrero
* Adestradores: Vázquez (1–9)
* De la Barrera (10–24)

 |

|  |  |
| --- | --- |
| Control de autoridades | 
* Wd: Q2110721
* As: 18643
* BDFutbol: 12454
* FootballDatabase: 49338
* SoccerBase: 52356
* Soccerway: 95315
* Transfermarkt: 66112
* UEFA: 1907290

 |